أول تعليق من مى عمر بعد انتهاء أحداث "لؤلؤ"
الجمعة 19/فبراير/2021 - 05:57 م
أميرة عزالدين
علقت الفنانة مى عمر على نجاح مسلسلها الجديد "لؤلؤ"، والذى انتهت حلقاته أمس الخميس، وكان حديث السوشيال ميديا والجمهور منذ انطلاق عرضه.
وأوضحت من خلال حسابها الرسمى بموقع التواصل الاجتماعى انستجرام قائلة : "امبارح كانت أخر حلقات مسلسل لؤلؤ الحمد لله علي توفيق ربنا و كرمه الكبير عندي احاسيس كتيرة مختلفه إحساس بالسعاده بردود الأفعال و نجاح المسلسل و توفيق ربنا اللي فاق كل التوقعات، إحساس بالحزن علي انتهاء المسلسل اللي كنت متعلقه بكل تفصيله فيه واحساس بالمسؤليه في تقديم الافضل المرة القادمه أن شاء الله .. شكرا شركه سينرجي المنتج أ/تامر مرسي و المشرف العام علي الإنتاج أ/حسام شوقي علي دعمكم المستمر و ثقتكم فيا و علي الإنتاج الضخم المشرف اللي طلع المسلسل بالصورة ديه".
ووجهت الشكر لزوجها المخرح محمد سامى، المشرف العام على الكتابة والاخراج قائلة :" شكرا محمد سامي علي دعمك المستمر للمسلسل من أول يوم تحضير لأخر يوم عرض شكرا علي وقتك و مجهودك اللي كان سبب أساسي في نجاح المسلسل.. شكرا لكل الكرو و الكاست اللي كانوا بيشتغلوا بكل حب و إخلاص المخرج المتميز محمد عبد السلام و الكاتب الموهوب محمد مهران مدير التصوير المتميز جدا احمد فهيم و الجافر المحترف هاني زانيتا مهندس الديكور العبقري أمير عبد العاطي الموزع الموهوب نادر حمدي و الملحن هيثم نبيل.. شكرا كاست العمل اللي اتشرفت بالعمل معاهم النجم الكبير أحمد زاهر أخويا و حبيبي أدوارد، نجلاء بدر ، نرمين الفقي، هيدي كرم، شرنوبي ، سلوي عثمان ، حمدي هيكل و الوجه الجديد القمر هدير عبد الناصر بحبكم جدا و هتوحشوني".
مسلسل "لؤلؤ"، تدور أحداثه في 40 حلقة، بطولة مي عمر، أحمد زاهر، نجلاء بدر، نرمين الفقي، محمد الشرنوبي، إدوارد، هيدي كرم، سلوى عثمان، عماد زيادة، حمدي هيكل، ومن تأليف محمد مهران، وإخراج محمد عبد السلام، وإنتاج شركة سينرجي.